Al-Holin pakolaisleiri
Palautukset

| Maa | Kansalaisia Syyrian leireillä | Syyriasta kotimaahan palautettuja tai palanneita |
| --- | --- | --- |
| Belgia | n. 30 lasta | 6 naista ja 10 lasta (7/21) |
| Hollanti |  | ainakin 12 (9/2023) |
| Irak |  | 7500 palautettua maaliskuuhun 2024 mennessä. 622 maaliskuussa 2024. |
| Norja | 4 naista ja 4 lasta | 5 orpolasta1 nainen ja 2 lasta (tammikuu 2020) |
| Suomi | Kymmenkunta, ainakin kaksi aikuista lapsineen (syyskuu 2023) |  2 orpolasta (joulukuussa 2019)  3 naista ja 9 lasta (toukokuussa 2020)  1 nainen ja ainakin 2 lasta (elokuu 2020)  2 naista ja 6 lasta (joulukuu 2020)  1 nainen ja 2 lasta (heinäkuu 2021)  1 nainen ja 4 lasta (joulukuu 2021) yhteensä 9 aikuista ja 26 lasta lokakuuhun 2022 mennessä. |
| Kanada | 33 |  |
| Saksa | 80 |  aiemmin joitakin lapsia  kolme naista, heidän lapsiaan ja orpoja (joulukuussa 2020)  23 lasta ja 8 naista (10/2021)  yhteensä vajaa sata palannutta (syyskuuhun 2023 menneessä) |
| Sudan |  | 1 äiti ja lapsi (9/2018) |
| Venäjä | 400 (kesäkuu 2021) |  Joulukuuhun 2020 mennessä 293 lasta ja joitakin naisia 12:lla kotiutuslennolla 38 lasta palautettiin lokakuussa 2022  kaikkiaan 341 henkilöä palautettu vuosina 2018–2021  |
| Kosovo |  | 110 tai 180 naista ja lasta (huhtikuu 2020) |
| Kazakhstan |  |  47 kansalaista tammikuussa 2019 231 kansalaista toukokuussa 2019 |
| Australia |  | 8 lasta lokakuuhun 2019 mennessä |
| Ranska | 150 lasta äiteineen |  18 lasta lokakuuhun 2019 mennessä  10 lasta kesäkuussa 2020  40 lasta ja 15 naista lokakuussa 2022  yhteensä n. 150 palannutta naista (syyskuuhun 2023 mennessä) |
| Ruotsi | Noin 35 lasta, 20 naista ja 10 miestä, joista Roj-leirillä 35 ja al-Holissa 20 (4/2021) |  7 tuotua orpolasta 1 paennut nainen  3 naista ja 6 lasta (syyskuussa 2021) |
| Tanska | 40 lasta vanhempineen (11/2019) |  2 lasta (11/2019) 14 lasta ja 3 naista (10/2021) |
| Uzbekistan |  | 148 naista ja lasta huhtikuussa 2019 |
| Yhdysvallat |  | 16 kansalaista lokakuuhun 2019 mennessä |
Sekä Syyrian kurdien autonominen hallinto että Yhdysvallat ovat kehottaneet muita maita ottamaan vastaan omat kansalaisensa al-Holista. Ulkomaalaisten määrä onkin pienentynyt: kun tammikuussa 2020 al-Holin leirillä eli noin 12 000 ulkomaalaista, maaliskuussa 2021 kaikilla Koillis-Syyrian leireillä yhteensä eli 9 000 ulkomaalaista. Venäjä on hakenut leiriltä yli 200 kansalaistaan. Kosovo toi Syyrian leireiltä 110 naista ja lasta ja kertoo aloittaneensa heille ”uudelleenintegrointiohjelman”. Kansalaisiaan ovat evakuoineet myös Bosnia-Hertsegovina, Australia ja Ranska.
Saksa hakee leiriltä äidin ja tämän kolme lasta. Lokakuussa 2021 Saksa evakuoi 23 lasta ja 8 äitiä. Naisista kolme pidätettiin ja heitä epäillään terroristijärjestöön liittymisestä ja lastenhoidon laiminlyömisestä.
Ruotsi, Norja ja Tanska ovat tuoneet al-Holin leiriltä orpolapsia, mutta pääsääntöisesti ne ovat kieltäytyneet kotiuttamasta aikuisia.
Norja kuitenkin palautti al-Holin leiriltä sairaan lapsen, hänen sisarensa ja äitinsä. Norjan palautukset aiheuttivat maassa hallituskriisin: Maahanmuuttovastainen edistyspuolue jätti hallituksen, koska sairaan lapsen lisäksi kotiutettiin myös hänen äitinsä.
Tanskan pääministeri Mette Frederiksen oli aiemmin toistanut, että Tanska ei aio noutaa omia kansalaisiaan Syyrian leireiltä, mutta 2021 toukokuussa Tanska aikoo kuitenkin tuoda Syyriasta 19 lasta ja kolme äitiä. Suunnanmuutokseen vaikutti se, että Tanskan poliisitiedustelun mukaan lasten radikalisoitumisen uhka on suurempi Syyrian leireillä kuin Tanskassa. Lisäksi Tanskan ulkoministeriön työryhmä tuli siihen tulokseen, että lasten kotiuttaminen leireiltä ei onnistu ilman äitejä. Lokakuussa 2021 Tanska toi Syyriasta 14 lasta ja 3 äitiä. Heitä syytetään laittomasta matkustamisesta konfliktialueelle ja epäillään avustamisesta terroristisessa toiminnassa.
Kun Ruotsi yritti hakea al-Holin leiriltä orpolapsia, kävi ilmi, että kuolleen äidin sukulainen oli piilottanut heidät viranomaisilta. Ruotsin hallituksen tavoite on tuoda leireillä olevat lapset Ruotsiin, mutta naiset ovat saattaneet syyllistyä koviin rikoksiin, ja Ruotsin mukaan heidät pitäisi viedä oikeuden eteen Syyriassa. Paikallisia tuomioistuimia ei ole olemassa. Ruotsi on saanut YK:lta kritiikkiä asian hoitamatta jättämisestä. Kun pääministeri Stefan Löfven oli kahden vuoden ajan vakuutellut, ettei Ruotsi kotiuttaisi terroristien perheenjäseniä, ilmoitti Rojavan kurdihallinto karkottavansa ruotsalaiset joka tapauksessa, ja syyskuussa 2021 Ruotsi päätyi tuomaan Syyriasta 3 naista ja 6 lasta, ja oikeistopuolueet hyökkäsivät hallitusta vastaan.
Kanada ei aio hakea al-Holista nelivuotiasta orpolasta, koska se olisi pääministeri Justin Trudeaun mukaan liian vaarallista.